Mihkel Migasto

Mihkel Migasto (kuni 1939 Mihhail Migatšov; 11. detsember (vkj) / 24. detsember 1914 Kasepää vald, Torma kihelkond, Tartumaa – 27. juuni 1992) oli eesti poksija.

Ta oli kurttumm."Kanepi saatuslik uni. 2 kurttumma poksijat Tartumaalt. – Tallinna esindab waid 7 meest". Uudisleht nr 90, 16. juuni 1939. Lk 3

Sportlasena
Ta poksis Tartu Kalevis.

Ta võitis 1939. aasta II Eesti mängude poksivõistlustel Tallinnas Tartu ja Tartumaa võistlejana raskekaalus (üle 175 naela ehk 79,4 kg) esikoha.Rein Pajur. "Poksi lugu". Tallinn 2018. Lk 243

Ta oli juba 1940. aastal Eesti koondise kandidaat Eesti-Läti maavõistlusel poksis"Kõik paremad poksijad nädalavahetusel Tallinnas". Uus Eesti nr 38, 9. veebruar 1940. Lk 2, kuid lõpuks teda esinumbriks ei võetud.

Ta võitis 1940. aasta Eesti maakondlike karikavõistluste poksivõistlusel Tartumaa võistlejana raskekaalus (üle 175 naela ehk 79,4 kg) esikoha."Tartumaa raskejõustikuvõit täiel rindel". Päevaleht nr 107, 22. aprill 1940. Lk 7

Hilisem elukäik
Ta oli 1941. aastal Kurttummade Keskuse Tartu osakonna juhatuse esimees."Kurttummade Keskuse Tartu osakond asus tegevusse". Tartu Kommunist nr 105, 7. mai 1941. Lk 4

Ta töötas pärast Eestis lõppenud sõda Tartu Lihakombinaadis"Tartu Lihakombinaadis töötatakse hoogsalt". Õhtuleht nr 22, 29. jaanuar 1945. Lk 4 ning kuulus ka lihakombinaadi kehakultuurikollektiivi juhatusse."Tartu Lihakombinaadi juurde asutati kehakultuuri-kollektiiv". Postimees nr 69, 25. märts 1945. Lk 4

Ta astus 1946. aastal NLKP-sse.Eesti Rahvusarhiiv, RA ERAF.12.12.1176

Tema abikaasa Alma Migasto (sündinud Nugis; 1914 Tobolski kubermang – 1984 Tallinn) vahistati 5. juulil 1950 Tartus. Erinõupidamisel 28. aprill 1951 määrati talle § 58-10 ja § 58-11 järgi 10 aastat vangistust, mille ta veetis vangilaagrites Siberis ning vabanes 7. oktoobril 1955. Teda süüdistati muuhulgas ka Jehoova tunnistajaks olemises.Eesti kommunismiohvrid 1940–1991. Alma Migasto

Kui 1951. aastal viidi NSV Liidus läbi Jehoova tunnistajate küüditamise operatsiooni, plaaniti küüditada ka juba karistatute pereliikmed, seega ka Mihkel Migasto ning nende tütar ja poeg. Pere jäeti telefonikorralduse põhjal siiski küüditamata, kui selgus, et pereisa on NLKP liige.Eesti kommunismiohvrid 1940–1991. Mihkel Migasto 

Viited

Välislingid
Eesti kommunismiohvrid 1940–1991. Mihkel Migasto
Haud Tallinna Rahumäe kalmistul

Kategooria:Eesti poksijad
Kategooria:Eestimaa Kommunistliku Partei liikmed
Kategooria:Eesti venelased
Kategooria:Rahumäe kalmistule maetud
Kategooria:Sündinud 1914
Kategooria:Surnud 1992